הורי הנוער וקהילה יקרה,

תקופה ארוכה בה נדרשנו להקשיב להוראות והנחיות ובעיקר להתבודד אתגרה את כולנו כיחידים וכמשפחות, ולמרות זאת, הצלחנו ביחד ליצור קרבה שותפות וחיבור בין הנוער לקהילה.

תקופת הקורונה זימנה לנו אתגרים שבזכותם הופיעו יוזמות מבורכות, חשיבה יצירתית, שיתופי פעולה מרגשים, קירבה למרות הריחוק ובעיקר יחד למרות המציאות המורכבת לכולנו.

לשמחתנו הצלחנו לחגוג את כל אירועי פורים כמתוכנן והפעילויות היו מוצלחות מאוד: מסיבת פורים משותפת לכפר יחזקאל ורם און לשכבות **ז-ח-ט**, ארוע מיוחד במינו **לשכבה הבוגרת** שכלל ארוחת מלכים שההורים הכינו ופעילות מדהימה ומצחיקה עם כדורי ענק על הדשא הגדול לשכבות **י-י"א** ולקינוח שכבת ו' בהובלת עופר כנען ארגנו מסיבת פורים נהדרת לשכבות **ד-ה-ו**. התרשמות כי הנוער מרגיש שתומכים ומשקיעים בו וכמובן חוויות אלו מעצימות את תחושת השייכות ליישוב, לקהילה ולקבוצת השייכות שלו.

בתחילת תקופת הקורונה היה ניסיון ליצור פעולות זום לשכבות השונות, עם משימות מאתגרות אך לא היתה היענות מצד הנוער לסוג זה של קשר.

בחודשיים אלו היו יוזמות נהדרות של שיתופי פעולה והתנדבויות בתוך היישוב:

* עזרה לתושבי הגיל השלישי בקניית מזון, תרופות, ניקיון חצרות ובכל עיניין שהיה בו צורך בעזרה
* קשר אישי בין בן נוער למשפחה ותיקה
* חלוקת פרחים ועוגות לותיקים ולכלל הקהילה
* גיוס ניקיון וסידור המועדונים
* שכבת **י"ב** ריגשה עם טקס יום השואה שהועבר בסמדיי לכלל הציבור
* שכבת **ז'** כיבדו את הנופלים במשמר הדגל באנדרטה
* חלוקת פנסים סיניים (שלא הצלחנו להפריח בגלל רוח חזקה)
* ליווי עגלת בשמחה במושב ביום העצמאות
* אימוץ בית האבות במזרע – ביוזמת **עינב בן אליעזר** גויסה שכבת **ט'** הטרומפים ליוזמה מבורכת לכבד ולשמח את דיירי בית האבות בשיר וריקוד, בהמשך שכבת **ח'** התגייסה להגיע במועד נוסף לחגוג לבנימין, דייר בבית האבות, שחגג 100 שנים.

אנו רוצים להודות ל**עידו דדו** על כל היוזמות הברוכות – על הערכי הנתינה שהביא עימו למושב בתקופה זו, על שסחף את הנוער שלנו לעשייה משמעותית וערכית.

**כל היוזמות נעשו בהתאם להנחיות בעת זו**

בהחלט יוזמות רבות ומבורכות של עשייה קהילתית יישובית וגם מחוצה לו, עשייה של נתינה ובו בזמן תחושת סיפוק וקבלה, מי ייתן ורוח ההתנדבות והנתינה לאחר תמשיך ללוות אותנו גם בימי חול.

אנו עם הפנים קדימה לקראת חזרה לשגרה ובתהליך בניית תכנית העבודה שתעצים את הנוער בפעילויות מותאמות וחיזוק כל שכבה והצרכים שלה.

נפרסם בשבועיים הקרובים את הפעילויות והמועדים על פי ההנחיות שנדרש, אם יהיו כאלו.

* תודה לאלה וברית תמיר על הכנת המסכות לנוער המתנדב
* תודה לדני הרן על צילום אסתר כנען לטקס יום השואה
* תודה לנדב אנקר על צילום ועריכת טקס יום השואה

**אנו מודים לכל מי שתמך, עזר, נרתם, חשב, יזם ובעיקר פתח את הלב לעשייה**

<https://youtu.be/0gKGSTwTq0Y> כיתה ח בבית אבות חוגגת 100 לדייר בנימין

<https://youtu.be/i1FFFK6ovIA> כיתה ט' באה לשמח בבית אבות ועורכת קבלת שבת

<https://youtu.be/uKCJGIHHXik> כיתה ח' בבית אבות מברכת

<https://youtu.be/T2K1yBdg2wA>  משמחים ביום העצמאות

בברכה ועדת נוער